ОБЩИНСКА ИЗБИРАТЕЛНА КОМИСИЯ САПАРЕВА БАНЯ

e-mail:oik1041@cik.bg; гр. Сапарева баня; ул. “Германея“ № 1

**ПРОТОКОЛ**

**№ 034-МИ/09.04.2020г.**

Днес, 09.04.2020 г. в 13:00 ч. в сградата на Община Сапарева баня, гр. Сапарева баня, ул. ”Германея” № 1, в малкия салон в читалище „Просветен лъч 1905“ се проведе заседание на Общинска избирателна комисия /ОИК/ гр. Сапарева баня, назначена с Решение на Централна избирателна комисия № 883-МИ от 30.08.2019 г., Решение № 955-МИ от 04.09.2019 г. на ЦИК, изменено с Решение №1048-МИ от 11.09.2019г. на ЦИК и Решение 987-МИ от 05.09.2019 г. на ЦИК за произвеждане на избори за общински съветници и кметове на 27.10.2019г. при строго спазване на необходимите противоепидемични мерки във връзка с обявеното с решение от 13.03.2020г. на Народното събрание на Република България извънредно положение.

На заседанието присъстват, както следва: Председател: Илияна Бойчева Базиргянова, Зам. Председатели: Йорданка Лазарова Наумова-Метаниева, Гергана Борисова Николова, Секретар: Катя Георгиева Димитрова и членове: Милена Кирилова Дашева, Емилия Димитрова Гелева, Росица Василева Йоцова, Надежда Кирилова Дерменджиева-Стършелова, Радостина Йорданова Сакаджийска, Веселка Иванова Йорданова и Бойко Иванов Ненков.

Отсъстват:Няма.

На заседанието присъстват повече от половината членове на ОИК Сапарева баня. На основание чл. 85, ал. 3 от Изборния кодекс комисията има изискуемия от закона кворум за провеждане на заседанието.

Дневен ред на заседанието:

1. Прекратяване на пълномощията на кмет на кметство с.Овчарци

Гласували поименно 11 членове на ОИК: „за" – 11, а именно: Илияна Базиргянова, Йорданка Наумова - Метаниева, Милена Дашева, Емилия Гелева, Росица Йоцова, , Веселка Йорданова, Катя Димитрова, Радостина Сакаджийска, Гергана Николова, Надежда Дерменджиева-Стършелова и Бойко Ненков.

„против” – няма.

По т.1 от дневния ред:

Председателят на ОИК докладва, че с Решение №118-МИ от 14.02.2020г. от Протокол №033-МИ/14.02.2020г., постановено на основание чл.87, ал.1, т.1 във връзка с чл.30 от Изборен кодекс и чл.85, ал.4 от ИК прие решение за отхвърляне по смисъла на чл.85, ал.4 изречение второ от ИК относно прекратяване на пълномощията на **РАДОСТИНА ГЕОРГИЕВА СУСАНИНА, ЕГН----------** като Кмет на кметство с. Овчарци.

В ОИК е входирана жалба, чрез същата до Административен съд Кюстендил срещу Решение №118/14.02.2020г. на ОИК. По подадената жалба е образувано административно дело №130/2020г. по описа на Административен съд Кюстендил. С Решение №69 от 06.03.2020г. КАС е отменил Решение №118-МИ от 14.02.2020г. на ОИК Сапарева баня, с което е отхвърлено предложението за прекратяване на пълномощията на кмета на с. Овчарци Радостина Георгиева Сусанина и е върната преписката за ново произнасяне от ОИК Сапарева баня при спазване на задължителните указания по прилагане на закона.

В мотивите на постановеното решение по същество на спора е прието, че Радостина Сусанина не е изпълнила задължението си, състоящо се от трите кумулативни предпоставки на чл.41, ал.3 от ЗМСМА, които са скрепени със санкцията по чл.42, ал.1, т.5 от ЗМСМА, а именно предсрочно прекратяване на пълномощията на кмета. Съгласно изложените мотиви в Решение 69 от 06.03.2020г. на КАС Решение №118-МИ от 14.02.2020г. на ОИК Сапарева баня се явява постановено при нарушаване на изискването за форма и неправилно приложение на материалния закон, поради което при новото произнасяне ОИК следва директно да приложи неблагоприятните хипотези по чл.42, ал.1, т.5 във връзка с чл.41, ал.3 от ЗМСМА-предсрочно прекратяване на пълномощията на Радостина Сусанина в качеството ѝ на кмет на кметство с. Овчарци.

Решението на Административен съд Кюстендил е влязло в законна сила на 19.02.2020г. С оглед на изложеното считам, че е налице влязъл в сила съдебен акт, с който са дадени указания по тълкуването и прилагането на закона, които са задължителни за прилагане от комисията, поради което предлагам да вземем решение за прекратяване на пълномощията на кмета на с. Овчарци.

Други мнения има ли? Няма. Моля да пристъпим към гласуване.

Гласували поименно 11 членове на ОИК: „за" – 11, а именно: Илияна Базиргянова, Йорданка Наумова - Метаниева, Милена Дашева, Емилия Гелева, Росица Йоцова, Веселка Йорданова, Катя Димитрова, Радостина Сакаджийска, Гергана Николова, Надежда Дерменджиева-Стършелова и Бойко Ненков.

„против” – няма.

С оглед на изложеното и на основание чл. 87, ал. 1, т. 1 от ИК във връзка с чл.42, ал.1, т.5, чл.42, ал.3, изречение трето от ЗМСМА и в изпълнение на Решение №69 от 06.03.2020г. на Административен съд Кюстендил по административно дело №130 по описа за 2020г. Общинска избирателна комисия Сапарева баня прие следното

**Р Е Ш Е Н И Е :**

Прекратява предсрочно пълномощията на **РАДОСТИНА ГЕОРГИЕВА СУСАНИНА, ЕГН ----------** обявена за избран кмет на кметство с. Овчарци с Решение № 095-МИ/27.10.2019г. на Общинска избирателна комисия Сапарева баня.

Обезсилва издаденото на **РАДОСТИНА ГЕОРГИЕВА СУСАНИНА, ЕГН ----------**Удостоверение от ОИК Сапарева баня под №4/05.11.2019г.

Решението подлежи на обжалване в седмодневен срок пред Административен съд Кюстендил по реда на чл.459 от ИК.

Препис от настоящото решение да се изпрати на Централна избирателна комисия и на Председателя на Общински съвет Сапарева баня в тридневен срок от влизането му в сила.

Поради изчерпване на Дневния ред, заседанието бе закрито в 14.00 часа.

Председател ……………….

/Илияна Базиргянова/

Секретар: ………………..

 /Катя Димитрова/